Sauna, jossa on sähkökiuas
Saunahuoneen ilman tulisi vaihtua kuusi kertaa tunnissa. A. Tuloilmaventtiilin sijoitusalue. Jos ilmanvaihto on koneellinen, sijoita tuloilmaventtiili kiukaan yläpuolelle. Jos ilmanvaihto on painovoimainen, sijoita tuloilmaventtiili kiukaan alapuolelle tai viereen. Tuloilmaputken halkaisijan tulee olla 50–100 mm. Erillisellä lämpöanturilla varustetut kiukaat: saunan tuloilmaventtiili ei saa olla lämpöanturin vieressä! Lue tarkemmat ohjeet kiukaan asennusohjeesta. B. Poistoilmaventtiili. Sijoita poistoilmaventtiili mahdollisimman kauas kiukaasta ja lähelle lattiaa. Poistoilmaputken halkaisijan tulisi olla kaksi kertaa tuloilmaputken halkaisijaa suurempi. C. Mahdollinen kuivatusventtiili (suljettu lämmittämisen ja saunomisen aikana). Saunan voi kuivattaa myös jättämällä oven auki saunomisen jälkeen. D. Jos poistoilmaventtiili on pesuhuoneen puolella, saunan oven kynnysraon tulee olla vähintään 100 mm. Koneellinen poistoilmanvaihto pakollinen.
Sauna, jossa on puulämmitteinen kiuas
Painovoimainen ilmanvaihto A. Raitis tuloilma johdetaan lattian rajaan lähelle kiuasta ja B. poistetaan mahdollisimman kaukana kiukaasta, lähellä kattoa. Kiuas kierrättää ilmaa tehokkaasti, joten poistoaukon tehtävä on lähinnä kosteuden poistaminen saunasta kylpemisen jälkeen. Koneellinen ilmanvaihto A. Raitis tuloilma johdetaan n. 500 mm kiukaan yläpuolelle ja B. poistetaan läheltä lattiaa, esimerkiksi lauteiden alta.